arnastofnun/IGC-2024 huggingface dataset:
Battle royale

Battle royale er tegund af tölvuleik sem einkennist af því að vera fjölnotendanetleikur þar sem spilað til síðasta manns og leikjaframvindan gengur út á að lifa af, kanna leikheiminn og finna bjargráð. Í Battle royale leikjum eru tugir eða hundruð spilara í einu sem allir byrja með lágmark útbúnað og markmið þeirra er að útrýma öllum andstæðingum og reyna að forðast að vera króaðir af utan öruggra svæða sem minnka þegar líður á leikinn. Sigurvegari er seinasti spilari eða lið sem er á lífi. Tölvuleikurinn Fortnite er dæmi um Battle royale leik.

Hugtakið Battle royale um tölvuleiki sprettur upp úr japanskri kvikmynd frá 2000 með þessum titli,Battle Royale. Kvikmyndin er byggð á samnefndri skáldsögu þar sem þemað er að berjast til síðasta manns í leikvangi sem dregst saman.
Baldvin

Baldvin er íslenskt karlmannsnafn.

Dreifing á Íslandi.
Bóhol

Bóhol er eyja og sýsla á Filippseyjum í héraðinu Mið-Visajaeyjum og nær yfir eyjuna Bohol og 75 minni eyjar í kring. Höfuðstaður Bohol er Tagbilaran. Bohol er 10. stærsta eyja Filippseyja, 4.821 km² að stærð. Íbúar eru um 1,4 milljón.
Baku-járnbrautarstöðin

Baku-járnbrautarstöðin, (aserska: "Bakı Dəmir Yolu Vağzalı") er aðaljárnbrautarstöðin í Baku, Aserbaísjan. Núverandi aðaljárnbrautarstöð er önnur í röðinni, en sú fyrsta var tekin í notkun árið 1880.
Fáni Wales

Fáni Wales (velska: "Y Draig Goch", „rauði drekinn“) er með rauðan gangandi Evrópudreka á grænum og hvítum feldi. Líkt og með mörg skjaldarmerki er mynd drekans ekki stöðluð og margar útgáfur eru til. Fáninn er ekki hluti af Breska fánanum líkt og fáni Skotlands.

Drekinn stendur fyrir rauða drekann frá Cadwaladr, konung Gwynedd, ásamt litum Túdorættar, grænum og hvítum. Hinrik 7. Englandskonungur notaði þennan fána í orrustunni við Bosworth árið 1485. Eftir orrustuna var fáninn borinn með viðhöfn til Pálskirkjunnar í London. Rauði drekinn var síðan tekinn upp sem skjaldberi skjaldarmerkis Túdorættarinnar og átti að tákna velskan uppruna hennar. Fáninn var gerður að opinberum fána Wales árið 1959. Nokkrar borgir eru með dreka í merki sínu, þar á meðal Cardiff, höfuðborg Wales.
Sykurhlynur

Sykurhlynur (Acer saccharum) er hlyntegund sem er með útbreiðslu í austurhluta N-Ameríku (miðvesturríki Bandaríkjanna, norðurhluta austurríkjanna og suðurhluta Kanada). Hann getur orðið 25 til 35 m hár. Sykurhlynur er náskyldur svarthlyni og myndar ósjaldan blendinga með honum sem eru milli þessarra tveggja tegunda í útliti. Hann er einna þekktastur fyrir hlynsýróp sem er búið til úr safa hans.
Benedikt

Benedikt er íslenskt karlmannsnafn.

Dreifing á Íslandi.
Tálþerna

"Tálþerna" er farfugl sem ver sumartímanum inn til lands í Bandaríkjunum &amp; Kanada en flytur sig um veturinn til strandsvæða sunnarlega í Bandaríkjunum, Karíbahafsins, Mexíkó og Mið-Ameríku.
Listi yfir íslenska fjölmiðla

Eftirfarandi er listi yfir íslenska fjölmiðla og netmiðla.
Bergmundur

Bergmundur er íslenskt karlmannsnafn.

Dreifing á Íslandi.
Sögur II 1990-2000 (safnplata)

Sögur II 1990-2000 er safnplata með íslenska tónlistarmanninum Bubba Morthens sem kom út þann 23. október 2000. Platan var þriðja safnplata Bubba á ferlinum. Á plötunni voru tvö ný lög sem hefðu aldrei heyrst áður: Pollýanna og Sjö daga víma.

Lagalisti.

Diskur eitt:

Pollýanna (Bubbi Morthens)

Jakkalakkar (Bubbi og Sierra Maestra)

Það er gott að elska (Bubbi Morthens)

Við vatnið (Bubbi Morthens)

Leiðin liggur ekki heim (Bubbi Morthens)

Sá sem gaf þér ljósið (Bubbi Morthens)

Með þér (Bubbi Morthens)

Þú ert ekki lengur (Bubbi Morthens)

Þingmannagæla (Bubbi og Sierra Maestra)

Vandi er um að spá (Bubbi Morthens)

Ísaðar gellur (Bubbi Morthens)

Með vindinum kemur kvíðinn (Bubbi Morthens)

Syndir feðranna (Bubbi Morthens)

Síðasti Örninn (Bubbi Morthens)

Diskur tvö:

7 daga víma (Bubbi Morthens)

Trúir þú á engla (Bubbi Morthens)

Sem aldrei fyrr (Bubbi Morthens)

Kossar án vara (Bubbi og Sierra Maestra)

Einn dag í einu (Bubbi Morthens)

Börn Guðs (Bubbi Morthens)

Afkvæmi hugsanna minna (Bubbi Morthens)

Brotin loforð (Bubbi Morthens)

Einskonar ást (Bubbi og Sierra Maestra)

Öldueðli (Bubbi Morthens)

Í nafni frjálshyggju og frelsis (Bubbi Morthens)

Horft til baka (Bubbi Morthens)

Jesús Pétur Kiljan og hin heilaga Jómfrú og aumingja ég (Bubbi Morthens)

Þínir löngu grönnu fingur (Bubbi og Sierra Maestra)

Aldrei aftur (Bubbi Morthens)

Stimpilklukkupabbar (Bubbi Morthens)
Magdalena Andersson

Eva Magdalena Andersson (f. 23. janúar 1967) er sænsk stjórnmálakona og hagfræðingur. Hún hefur verið leiðtogi sænska Jafnaðarmannaflokksins frá 5. nóvember 2021 og forsætisráðherra Svíþjóðar frá 30. nóvember sama ár. Hún var áður fjármálaráðherra í ríkisstjórn Stefans Löfven frá árinu 2014 til 2021.

Andersson er fyrsti kvenforsætisráðherra Svíþjóðar og með embættistöku hennar varð Svíþjóð síðasta Norðurlandið til að kjósa konu sem ríkisstjórnarleiðtoga.

Æviágrip.

Magdalena Andersson fæddist þann 23. janúar 1967 í Uppsölum og keppti í sundi þegar hún var barn. Hún gekk sextán ára gömul í ungliðadeild sænska Jafnaðarmannaflokksins. Hún er menntuð í hagfræði og starfaði frá 2007 til 2009 sem aðstoðarmaður Monu Sahlin, leiðtoga Jafnaðarmannaflokksins. Árið 2009 hóf Andersson störf sem yfirmaður hjá sænskum skattayfirvöldum og vann hún þar til ársins 2012. Tveimur árum síðar varð Andersson fjármálaráðherra Svíþjóðar í fyrstu ríkisstjórn Stefans Löfven.

Sem fjármálaráðherra hefur Andersson þótt fara varlega með fé sænskra skattgreiðenda og því hefur hún verið kölluð „nískasti fjármálaráðherra Evrópusambandsins.“ Hún hefur þó hækkað skatta og varið meira fé í velferðarkerfið á embættistíð sinni. Andersson hefur látið þau orð falla að hún telji háa skatta, sterk verkalýðsfélög og jöfnuð undirstöðu velgengni í alþjóðavæddum heimi.

Þegar Stefan Löfven lýsti yfir að hann hygðist segja af sér sem forsætisráðherra og leiðtogi Jafnaðarmannaflokksins sumarið 2021 var fljótt litið til Andersson, hinnar svokölluðu „krónprinsessu“ flokksins, sem líklegs eftirmanns hans. Þann 5. nóvember 2021 var Andersson einróma kjörin nýr leiðtogi flokksins. Hún var ein í framboði og hafði verið tilnefnd til embættisins af 26 aðildarfélögum Jafnaðarmannaflokksins.

Þann 24. nóvember kaus sænska þingið að staðfesta Andersson sem nýjan forsætisráðherra Svíþjóðar. Andersson sagði hins vegar af aðeins sjö klukkustundum síðar þegar fjárlagafrumvarp hennar komst ekki í gegnum þingið. Miðflokkurinn, sem hafði kosið með útnefningu Anderssons í embætti forsætisráðherra, greiddi atkvæði með fjárlagafrumvarpi Kristilegra demókrata og Svíþjóðardemókrata, sem var samþykkt af þinginu. Græni flokkurinn dró í kjölfarið til baka stuðning sinn við stjórn Anderssons vegna óánægju með nýju fjárlögin. Andersson kvaðst ekki geta leitt ríkisstjórn undir þessum kringumstæðum og baðst lausnar en lýsti þó yfir vilja til að mynda nýja minnihlutastjórn Jafnaðarmannaflokksins.

Þingið kaus Andersson aftur forsætisráðherra þann 29. nóvember, í þetta sinn sem leiðtoga minnihlutastjórnar. Hún tók við embættinu næsta dag.
Lífið er ljúft

Lífið er ljúft er plata með íslenska tónlistarmanninnum Bubba Morthens sem kom út 1. nóvember 1993. Lífið var önnur platan sem Bubbi vann með Eyþóri Gunnarssyni, sem hann átti eftir að vinna plötur með af og til þangað til að Nýbúinn kom út 2001. Hún var einnig fyrsta plata Bubba með Skífunni og seldist í 14.000 eintökum. Þegar að spurninginn "hvernig lífið gæti verið ljúft á tímum atvinnuleysis, minnkandi kaupmáttar og annara þrenginga sem venjulegur launamaður þarf að búa við" kom upp á í viðtali Tímann, svaraði Bubbi...Eftir að hafa verið búinn að syngja í mörg ár um erfiðar ástæður fólks í þjóðfélaginu þá hugsaði ég með mér, af hverju ekki að snúa blaðinu við og gera eitthvað sem enginn býst við af mér; gera heila plötu þar sem ekkert er nema jákvæðni... En auðvitað tala ég líka um ástandið og stór hluti af minni tónleikadagskrá fjallar einmitt um þessa hluti sem fólkið býr við og á við að etja í sínu daglega lífÍ heimildarmynd um gerð plötunnar sagði Bubbi líka að konan hans á þeim tíma, Brynja Gunnarsdóttir, hafði talað um að fólk væri að tala við hana um hversu langt það væri síðan að Bubbi gaf út plötu eins og Konu, en það var fyrsta skilnaðarplata Bubba.
Bessi

Bessi er íslenskt karlmannsnafn.

Dreifing á Íslandi.
Hamilton (Bermúda)

Hamilton er höfuðstaður Bermúda og er mikilvæg höfn og ferðamannastaður. Íbúar eru 854 (2016).
Acer henryi

Acer henryi er hlyntegund sem er ættuð frá Kína. Hún verður allt að 10m há. Blöðin eru þrískift.
Harpan (stjörnumerki)

Harpan (gríska: λύρα "lyra") er lítið stjörnumerki sem sést hátt á norðurhimninum í tempraða beltinu og lægra eftir því sem nær dregur miðbaug. Harpan er eitt af 48 stjörnumerkjum sem Kládíos Ptólemajos lýsti á 2. öld.

Bjartasta stjarnan í stjörnumerkinu er Blástjarnan (Vega). Sjelíak ("Beta Lyrae") er tvístirni og hörpustjarna (tegundin dregur heiti sitt af henni) þar sem stjörnurnar tvær eru svo nálægt hver annarri að efni gengur á milli þeirra.
Knattspyrnufélagið Framtíðin

Knattspyrnufélagið Framtíðin var hafnfirskt íþróttafélag stofnað 9. júní árið 1919. Það starfaði um nokkurra ára skeið og átti sinn þátt í sögu og þróun knattspyrnuíþróttarinnar í bæjarfélaginu.

Saga.

Tvö knattspyrnufélög voru stofnuð í Hafnarfirði á rétt rúmlega viku sumarið 1919. Fyrst Knattspyrnufélagið Framtíðin og skömmu síðar Knattspyrnufélagið 17. júní sem dró nafn sitt af stofndeginum. Þessi nýkviknaði fótboltaáhugi var rakinn til þess að fimmtán ára piltur, Sigurbjörn Ásgrímsson, var þá nýfluttur frá Reykjavík. Hann hafði kynnst íþróttinni þar og hafði bolta með í för. Áður höfðu verið starfrækt fótboltalið í Hafnarfirði, þar á meðal "Geysir" og "Kári", sem liðið höfðu undir lok skömmu fyrr.

Framtíðin og 17. júní öttu kappi í fyrsta sinn í september þetta sama ár, en bæði lið voru á nokkrum hrakhólum í fyrstu og voru æfingar og kappleikir á ýmsum stöðum uns knattspyrnuvöllur á Hvaleyrarholti var tilbúinn á árinu 1920. Munu félagsmenn í Framtíðinni hafa æft spretthlaup þar auk knattspyrnunnar.

Árið 1921 bættist Framtíðinni nýr liðsmaður, Magnús Stefánsson, sem skjótt var gerður að formanni félagsins. Hann varð síðar þjóðkunnur maður undir skáldanafni sínu, Örn Arnarson. Það reyndist sigursæll tími í sögu félagsins sem keypti bikar og stofnaði til knattspyrnumóts milli Hafnarfjarðarliðanna sem fram fór á vori hverju. Framtíðarliðar unnu þrjú ár í röð og hlutu verðlaunagripinn til eignar.

Mjög dró úr knattspyrnuiðkun félagsmanna eftir árið 1923. Þannig var einungis æft á sunnudögum sumarið 1925, en ekki fjóra daga í viku líkt og tíðkast hafði nokkrum misserum fyrr. Framtíðin telst endanlega hafa lognast út af á árinu 1926, en gamlir meðlimir hennar voru í hópi þeirra sem stofnuðu hið skammlífa "Knattspyrnufélag Hafnarfjarðar" sem æfði og keppti sumarið 1927.
Bjarnar

Bjarnar er íslenskt karlmannsnafn.

Dreifing á Íslandi.
Acer garrettii

Acer garrettii er hlyntegund sem er ættuð frá suðaustur Asíu. Hún verður yfir 30m há. Oft er hún talin undir "Acer laurinum"
François de Salignac frá La Mothe-Fénelon

François de Salignac de la Mothe-Fénelon, einnig þekktur sem François Fénelon, (f. 6. ágúst 1651 - d. 7. janúar 1715) var franskur guðfræðingur og rithöfundur. Hann var forveri upplýsingatímans, frjálslyndur, fylgismaður trúarlegs umburðarlyndis og upplýsts konungsríkis .
Spjaldhlynur

Spjaldhlynur (fræðiheiti: "Acer davidii") er lítið lauftré af ættkvísl hlyna (Acer) sem er frá Kína. Hann getur orðið 10 til 15 m hár.

Hann er með tvær undirtegundir sem stundum eru taldar sjálfstæðar tegundir.
Bjartmar

Bjartmar er íslenskt karlmannsnafn.

Dreifing á Íslandi.
Spil (vél)

Spil er vél eða vinda til að draga kaðall eða streng sem tengdur er við þann hlut sem á að draga, oft skip eða bátur eða veiðarfæri. Spil voru í fyrstu handknúin.
Blær

Blær er íslenskt eiginnafn, sem bæði kyn geta borið, eftir dómsúrskurð árið 2013, og var fyrst allra nafna samþykkt fyrir bæði kyn. Auður er annað nafn sem bæði kyn geta borið. Samkvæmt skráningu Þjóðskrár hét ein kona Blær þann 1. janúar 2008. Samkvæmt úrskurði mannanafnanefndar mátti einungis gefa drengjum nafnið en úrskurður nefndarinnar var felldur úr gildi með dómi Héraðsdóms Reykjavíkur þann 31. janúar 2013. Dómnum samkvæmt er því nafnið bæði karlmannsnafn og kvenmannsnafn.

Beyging.

Kvenmannsnafnið Blær beygist ekki eins og karlmannsnafnið. Beyging karlmannsnafnsins er:

en kvenmannsnafnið beygist þannig:

Dreifing á Íslandi.
Uluru

Uluru, einnig þekktur sem Ayers Rock og opinberlega kallaður Uluṟu/Ayers Rock, er stór sandsteinsmyndun í suðurhluta Norðursvæðis, Ástralíu. Kletturinn er 863 metrar en rís 348 metra yfir umhverfi sitt. Hann er 335 km frá Alice Springs, næstu borg. Uluru er heilagur fyrir frumbyggjana á staðnum, Aṉangu. Næsti bær við Uluru er Yulara.
Konfektgerðin Fjóla

Konfektgerðin Fjóla var sælgætisframleiðandi í Reykjavík frá 1927 til um 1962. Stofnandi hennar var bakarameistarinn Guðmundur Rósinkar Magnússon, betur kunnur sem "Gvendur í Fjólu".

Konfektgerðin Fjóla var stofnuð árið 1927 að Vesturgötu 29, í húsi Ottós N. Þorlákssonar. Það er timburhús á einni hæð með risi og var konfektgerðin uppi á lofti en á neðri hæðinni var veitingasala þar sem m.a. var boðið upp á kaffi, Fjóluís og gosdrykki. Fyrirtækið er talið eitt það fyrsta sem bauð upp á páskaegg hér á landi, þegar á þriðja áratugnum.

Konfektgerðin Fjóla hætti störfum snemma á sjöunda áratugnum.
Praseódým

Praseódým er frumefni með efnatáknið Pr og sætistöluna 59. Það er af flokki lantaníða og telst til sjaldgæfra jarðmálma. Praseódým er mjúkur, silfurgrár, sveigjanlegur málmur með marga gagnlega eiginleika. Það er of hvarfgjarnt til að það finnist hreint í náttúrunni og fær á sig græna slikju þegar það kemst í snertingu við súrefni.

Praseódým kemur alltaf fyrir í náttúrunni í tengslum við aðra sjaldgæfa jarðmálma. Það er fjórði algengasti sjaldgæfi jarðmálmurinn í jarðskorpunni og er svipað algengt og bór. Árið 1841 einangraði sænski efnafræðingurinn Carl Gustaf Mosander málmoxíð úr efnisleif sem hann kallaði „lanthana“ og kallaði það "didymium" (úr grísku δίδυμος "didymos" „tvíburi“). Árið 1885 greindi austurríski efnafræðingurinn Carl Auer von Welsbach didymium í tvö efni sem bjuggu til sölt af ólíkum litum. Hann nefndi þessi efni "praseodymium" og "neodymium". Forskeytið "praseo-" kemur úr grísku πράσινος "prasinos" „grænn“.

Praseódým er notað víða, meðal annars í málmblöndur fyrir sterka segla, ásamt neódým í öryggisgler, í málmblöndu með magnesíni fyrir mjög sterka málma sem notaðir eru í flugvélahreyfla og til að gefa gleri gulan lit.
Fylkishöfuðborgir Bandaríkjanna

Fylkishöfuðborgir í Bandaríkjunum er þar sem ríkisstjórn viðkomandi fylkis hefur aðsetur og er þinghús þar.

Fámennasta borgin er Montpelier í Vermont en sú fjölmennasta Phoenix, Arizona.
Carson City

Carson City er höfuðborg Nevada-fylkis í Bandaríkjunum. Íbúafjöldi borgarinnar var 56.000 árið 2019.

Borgin er nefnd eftir landkönnuðinum Kit Carson og var hún viðkomustaður fólks á leið til Kaliforníu. Borgarmörkin ná að landamærum Kaliforníu. Carson City byggðist fyrst upp á námugreftri en gull fannt í nágrenninu. Borgin er í tæpum 1500 metra hæð og er hitastig í desember/janúar tæp 1 gráða. Tahoe-vatn, vinsæll ferðamannastaður er í um 10 km í vestur frá borginni og borgin Reno rétt fyrir norðan.
Bresi

Bresi er íslenskt karlmannsnafn.
Montgomery (Alabama)

Montgomery er höfuðborg Alabama. Hún er nefnd eftir Richard Montgomery. Íbúar voru rúmlega 200.000 árið 2020.

Montgomery var mikilvæg fyrir réttindabaráttu svartra á 20. öld í Bandaríkjunum.
Kjalhraun

Kjalhraun er dyngjuhraun sem komið er upp í gíg við Strýtur um 5 km í hásuður frá Hveravöllum. Hraunið myndar flatvaxna dyngju sem ber sama nafn og hraunið allt. Kjalhraun er meðal stærstu dyngja landsins. Hraunið er dæmigert helluhraun og hefur verið þunnfljótandi er það rann. Hraunjaðrar eru alstaðar lágir, víðast 1-2 m. Hellar eru í hrauninu og er Grettishellir þeirra þekktastur. Annar þekktur staður er í hrauninu en það er Beinahóll. Þar urðu Reynistaðabræður úti ásamt fylginautum sínum árið 1780. Strýtur eru klettadrangar miklir á gígsvæði dyngjunnar. Þar eru vatnaskil milli Hvítár og Blöndu en ljóst er að áður en dyngjan hlóðst upp hafa vatnaskilin legið nokkru norðar og undirlag hennar hallast í stórum dráttum til suðurs enda náðu hraunstraumar frá gígunum 20 km í þá áttina en einungis 6 km til norðurs þar sem nyrstu totur hraunsins teygjast niður í Tjarnadali norðvestur af Hveravöllum. Lægsti staður vatnaskila á Kili (varpið) er nú í 655 m hæð við hraunjaðarinn hjá Fjórðungsöldu. Guðmundur Kjartansson telur að gömlu vatnaskilin hafi verið um 25 m lægri eða í um 630 m y.s. einhvers staðar undir hrauninu. Þorvaldur Thoroddsen kom í gíginn við Strýtur á ferð sinni um Kjöl 1888 og lýsir honum ágætlega.

Guðmundur Kjartansson rannsakaði Kjalhraun og kortlagði. Hann telur m.a. að hraunið hafi runnið allt suður í Hvítárvatn. Síðar hefur Fúlakvísl hlaðið fram óseyri í vatnið svo nú er nokkur spölur frá hrauni út í vatn.

Flatarmálið hraunsins er 180 km2.

Heildarrúmmálið er talið vera um 6 km3.

Aldurinn er rúmlega 10.000 ár.

Heimildir
Bridgeport

Bridgeport er stærsta borg is Connecticut með tæpa 150.000 íbúa (2020). Borgin er þekkt sem upphafstaður Subway og frisbee.
Þéttniskynjun

Þéttniskynjun eða quorum boðmerki er innan líffræði notað um hæfi til að greina og bregðast við þéttleika í frumusamfélagi með því að hagræða genum. Sem dæmi má nefna að þéttniskynjun gerir bakteríum kleift að hamla því að ákveðin gen komi fram þegar þéttleiki fruma er mikill og það stuðlað að svipfari sem hentar best. Margar tegundir baktería nota þéttniskynjun to að samhæfa hvernig gen birtast miðað við staðbundinn þéttleika baktería. Sum félagsskordýr nota þéttniskynjun til að ákvarða hvar eigi að setja niður bú. Þéttniskynjum kann einnig að skipta máli við samskipti á milli krabbameinsfruma.

Þéttniskynjun skiptir máli í lífkerfum en hefur einni ýmis konar hagnýtt gildi varðandi tölvur og sjálfvirkni. Þar getur þéttniskynjun virkað eins og ferli til taka ákvarðanir í hvaða dreifstýrðu kerfi þar sem einingar hafa (a) möguleika til að finna út hver fjöldi þeirra eininga sem þær hafa samskipti við er og (b) staðlað viðbragð þegar skynjað er að ákveðnum þröskuldi í fjölda eininga hafi verið náð.

Fyrst var skýrt frá þéttniskynjun árið 1970 af Kenneth Nealson, Terry Platt og J. Woodland Hastings sem tóku eftir fyrirbærinu þegar þeir rannsökuðu lífljómun í ræktun á sjávarbakteríunni Aliivibrio fischeri. Þessi baktería myndaði ekki efnið luciferase og var þess vegna ekki fær um lífljómun - þegar byrjað var að rækta hana heldur eingöngu þegar hún hafði fjölgað sér tölvuvert og magn af bakteríum var orðið mikið.
Acer lobelii

Acer lobelii er lauftré af ættkvísl hlyna (Acer) sem er frá suður Evrópu (Ítalíu og Balkanskaga). Hann getur orðið allt að 25 m hár.
Brynleifur

Brynleifur er íslenskt karlmannsnafn.

Dreifing á Íslandi.
Asparostruvængur

Asparostruvængur (fræðiheiti "Pleurotus populinus") er tegund vængsveppa sem vex á viði dauðra aspa í Norður-Ameríku.

Tegundin er nýlega greind, en hún er nauðalík P. ostreatus og P. pulmonarius, en hún blandast þeim ekki.
Moldóva í Söngvakeppni evrópskra sjónvarpsstöðva

Moldóva hefur tekið þátt í Söngvakeppni evrópskra sjónvarpsstöðva 16 sinnum síðan að frumraun landsins í keppninni átti sér stað árið 2005. Besta niðurstaða landsins er þriðja sæti með SunStroke Project og laginu „Hey, Mamma!“ árið 2017.

Fyrsta þátttaka Moldóvu árið 2005 reyndist árangursrík þar sem að Zdob și Zdub endaði í sjötta sæti. Landið hefur einnig endað í topp-10 með Natalia Barbu (2007) og DoReDoS (2018) í tíunda sæti. Moldóva hefur keppt í aðalkeppninni í 11 skipti.
Hvítur, hvítur dagur

Hvítur, hvítur dagur er íslensk kvikmynd frá 2019 í leikstjórn Hlyns Pálmasonar. Í myndinni fer dóttir Hlyns, Ída Mekkín Hlynsdóttir, með aðalhlutverk. Hvítur, hvítur dagur var valin sem framlag Íslands til 92. Óskarsverðlaunahátíðarinnar í flokki bestu kvikmyndar á erlendu tungumáli, en var ekki tilnefnd.
Hross í oss

Hross í oss er íslensk kvikmynd frá 2013 eftir Benedikt Erlingsson. Benedikt skrifar og leikstýrir myndinni og er hún framleidd af Friðrik Þór Friðrikssyni.
Tókasveppur

Tókasveppur (fræðiheiti "Lentinula edodes") er tegund sældusveppa sem vex á viði dauðra trjáa í Austur-Asíu. Hann er með mest ræktuðu sveppum í heiminum, og með einna lengstu ræktunarsöguna.

Lengst af var tókasveppur ræktaður með því að höggva "shii" tré (þaðan nafnið: shii-take) og leggja bolina nálægt timbri smituðu af sveppnum. Flestar tegundir lauftrjáa hafa verið nýttar með sömu aðferð. Nú er sveppurinn ræktaður einnig í stórum stíl í sagi í plastpokum.
Cecil

Cecil er íslenskt karlmannsnafn.

Dreifing á Íslandi.
Afríkukeppni landsliða í knattspyrnu karla

Afríkukeppni landsliða í knattspyrnu karla eða Afríkukeppnin er meistaramót karlalandsliða á vegum Knattspyrnusambands Afríku. Þar var fyrst haldið árið 1957 og fer að jafnaði fram annað hvort ár. Egyptar eru sigursælasta liðið í sögu keppninnar en Senegal er ríkjandi meistari.

Afríkukeppnin fór síðast fram í Kamerún í ársbyrjun 2022, hún er þó talin keppni ársins 2021 eftir að hafa verið frestað vegna Kórónaveirufaraldursins.
Lækjarskóli

Lækjarskóli er grunnskóli í Hafnarfirði. Það eru tæplega 500 nemendur og 90 starfsmenn í skólanum með 21 bekkjardeildum, ásamt sérdeildum.

Lækjarskóli hét Barnaskóli Hafnarfjarðar þangað haustið 1961 þá tók Öldutúnsskóli til starfa í Hafnarfirði.
1923

Árið 1923 (MCMXXIII í rómverskum tölum)
Acer shenkanense

Acer shenkanense er lauftré af ættkvísl hlyna (Acer) sem er frá Kína (Gansu, Hubei, Shaanxi og Sichuan). Hann getur orðið allt að 10 m hár.
Amy Tan

Amy Ruth Tan (f. 19. febrúar 1952) er bandarískur rithöfundur af kínverskum ættum þekktust fyrir skáldsöguna "Leikur hlæjandi láns" frá 1989, sem var gerð að samnefndri kvikmynd árið 1993. Aðrar skáldsögur hennar eru meðal annars "Kona eldhúsguðsins" frá 1991, "Dóttir himnanna" frá 1995 og "Dóttir beinagræðarans" frá 2001. Margar af bókum hennar fjalla um fjölskyldutengsl í innflytjendafjölskyldum, einkum sambönd kínverskra mæðra við bandarískar dætur sínar.
Brim (kvikmynd)

Brim er íslensk kvikmynd frá 2010 í leikstjórn Árna Ólafs Ásgeirssonar.
Dagur (mannsnafn)

Dagur er íslenskt karlmannsnafn.

Dreifing á Íslandi.
Óðinn III

Varðskipið "Óðinn" er fyrrum varðskip sem þjónaði Landhelgisgæslu Íslands frá 1959 til 2006. Það var þriðja skip landshelgisgæslunar til að bera nafnið. Skipið er í dag safnaskip og staðsett í Reykjavíkurhöfn.

"Óðinn" var notaður sem sviðsmynd í kvikmyndinni Flags of Our Fathers, þegar hún var tekin upp á Íslandi sumarið 2005.
Volaða land

Volaða land er íslensk kvikmynd í framleiðslu eftir Hlyn Pálmason. Tökur hófust í maí 2021 og stefnt er að frumsýna myndina árið 2022. Titill myndarinnar vísar í samnefnt ljóð eftir Matthías Jochumsson.

"Volaða land" er saga af metnaði, trú, fjölskyldu og hefnd undir lok 19. aldar. Danskur prestur ferðast til Íslands með það verkefni að reisa kirkju og ljósmynda fólkið í harðneskjulegri náttúrunni. Presturinn afvegaleiðist er áhugi hans eykst á ungri konu í þorpinu og hrindir það af stað villimannslegum deilum.
Eyrún Ósk Jónsdóttir

Eyrún Ósk Jónsdóttir (f. 21. september 1981) er íslenskt skáld, rithöfundur, leikstjóri. Eyrún útskrifaðist með BA-gráðu í evrópskri leiklist og handritagerð frá Rose Bruford-háskóla ("Rose Bruford College") í London á Englandi árið 2005. Árið 2007 lauk hún meistaragráðu í fjölmiðlun og þróunarfræðum frá Winchester-háskóla ("Winchester University") á Englandi.

Árið 2016 fékk Eyrún Bókmenntaverðlaun Tómasar Guðmundssonar fyrir ljóðabókina "Góðfúslegt leyfi til sígarettukaupa". Árið 2011 kom út kvikmyndin eftir samnefndri bók Eyrúnar og Helga Sverrissonar en þau leikstýrðu myndinni í sameiningu.